এরপরেই পাল্টা আক্রমণে নামেন মুকুল রায়। অভিষেকের নাম না করে তিনি বলেন, তৃণমূল তুলে দেওয়ার জন্য একটি ছেলেই যথেষ্ট। রাজ্যের বিভিন্ন প্রান্তের নিচুতলার তৃণমূল নেতারা অভিষেকের নেতৃত্ব মেনে নিতে পারছেন না বলে জানিয়েছেন মুকুল রায়। অভিষেকের নাম না করে মুকুল রায় বলেন, সে তো ইতিহাস জানে না। এপ্রসঙ্গে মুকুল রায় প্রাক্তন রাষ্ট্রপতি প্রণব মুখোপাধ্যায়ের নাম উল্লেখ করেন এবং বলেন, তিনি দীর্ঘদিন ধরেই দিল্লির ভোটার। একইসঙ্গে মুকুল রায় মমতা বন্দ্যোপাধ্যায়কে রাজ্যের বাইরের কোনও কেন্দ্র থেকে নির্বাচনে জিতে আসার চ্যালেঞ্জ করেন বলে জানা গিয়েছে।